AlexejDobrolubov/national_council_slovak_2010 huggingface dataset:
22. schôdza NR SR - 6.deň - A. dopoludnia
Dátum: 2024-10-29
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

26. Ďakujem pekne. Ja som nechcel spustiť nejakú debatu na to, že čo všetko... Áno, je aj budú problémy. Ja som chcel naznačiť, že ak by sme chceli poctivo riešiť situáciu v nejakom segmente, tak jedno z relatívne ľahkých a jednoduchých riešení alebo možností, ako do toho vstúpiť, je aj to, čo som sa pokúsil navrhnúť. Ja som nemal, že som chcel vyriešiť všetko. Áno, toto je pravda, že tí, čo vás držia v hrsti dodávkou svojho softvéru, hej, tak vlastne pýtajú aj za to, že vám zdvihnú telefón, hej? To sme sa dostali do područia, to sú už veci, ktoré treba riešiť ďalej, ale toto by ma naozaj zaujímalo. Viem, o čom hovorím, viem o tom, že to môže pomôcť, a mám pocit, že by sme sa mohli tým zaoberať, lebo naozaj to nie vždy je tak, viete, že za tým pultom nie je vždy majiteľ. Hej, nie je vždy majiteľ. Keď dá majiteľ bez bloku, tak je to logické, hej, ale keď, viete, sú veľké firmy, ktoré zamestnávajú veľa ľudí a tí častokrát majú svoje záujmy, majú také shop in shop, by som to povedal, obchod v obchode svoj častokrát a vy za to nemôžete, čo vám on tam robí, hej, ale preberáte za to zodpovednosť. A keby sme to chceli riešiť, tak vieme to vyriešiť aj na trhu práce, aj celkovo, aj znižovanie daňovej medzery, aj zvyšovanie tržieb a registrácia cez ERP-čky. Proste toto všetko by mohlo byť splnené tým, že ja viem, že sa to niekomu môže zdať čudné, že... ale veď ty si nedal blok, ty si porušil povinnosť, ty preberáš zodpovednosť. Jednoduché. Ďakujem.
22. schôdza NR SR - 5.deň - B. popoludni
Dátum: 2024-10-28
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

30. Ako nikdy nie je neskoro sa učiť, čiže ja ešte si uvedomujem, že tak ešte stále sa môžem, tak ak to nebolo pochopené, tak druhýkrát to možno poviem ináč, ale ja som to aj takto vnímal, že teda takto je tendencia postaviť ten zápas, takto ministerka v tom svojom úvodnom slove sa snažila postaviť a nastaviť, naformátovať tú diskusiu, že tu je zápas niekoho, kto chce peniaze na nejaké pochody v latexe a mňaukanie, hej, a potom sú tu niekto v čipke, keď to tak... ako ja som že snažil vytiahnuť tú esenciu. Je mi ľúto, keď sa to nedalo celkom pochopiť, budem sa snažiť aj pre kolegu to povedať niekedy tak, že sa to bude dať pochopiť. Uvedomujem si, že nie vždy je ten najlepší deň, takže ale snažil som sa to povedať, že presne, že to nedopusťme, aby sa z toho stal ideologický zápas. Ja si myslím, že môžme mať na to rôzne názory, komu sa čo páči, však od toho je umenie umením, že každému sa páči nejaké, a mne sa tiež nejaké, ale tu už len tá štatistika prestáva sedieť pri pani ministerke, hej, že štatisticky je toho veľa, tých negatívnych odoziev z toho, z toho rezortu, že už keby sme sa odosobnili, že čo sa nám páči alebo nepáči, tak by sme mali spozornieť pri tej neúprosnej štatistike, hej, že, že z celého toho priestoru ide strašne veľa negatívnych odoziev, že čosi nie je v poriadku. Tak to som sa snažil povedať. Ja ešte som nepočul alebo nevidel, alebo možno mi to ušlo, alebo možno teraz to nastane, že kto sa za pani ministerku postaví, hej, že teraz možno nejakí, ja neviem, nejakí významní predstavitelia kultúrnej obce sa postavia... (Prerušenie vystúpenia časomerom.)
22. schôdza NR SR - 4.deň - A. dopoludnia
Dátum: 2024-10-25
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

12. Ďakujem pekne. Ja sa dnes necítim zrovna najlepšie, ale vzhľadom k tomu, že naozaj si myslím, že spravodlivosť je enormne dôležitá, tak som tu a počúvam a budem chcieť aj vystúpiť. Pán minister, z toho vášho vystúpenia, teda neviem presne, že komu ste to adresovali, o kom ste presne hovorili, ale viete, generalizácia je základom nešťastia. Prvý predpoklad na to, aby na konci skončilo zle, je zgeneralizovať. Takže ja neviem. Ja som nikdy nič od nikoho nebral, nikdy som nič od nikoho nedostal. (Povedané so smiechom.) Ja som sa narodil na Orave, vyrastal som bez otca, robil som od trinástich rokov. Viete, čiže... A viete, čo? Ja si uvedomujem, že spravodlivosť, lebo podnikám, je enormne, enormne, enormne dôležitá. A vy ste stvorili, váš svet stvoril Kočnera. Váš svet stvoril Kočnera. A viete čo? Chytili ho, len viete prečo? Lebo si trúfol na Američanov. Dovtedy keď tu pobehoval a vypaľoval normálnych, keď tu robil, čo robil, nikto si naňho netrúfol. Až keď si on trúfol na Američanov, tak dostal po frňáku. To je váš svet. Vy ste stvorili Jankovskú. Vy ste stvorili, vy ste z Harabinovho šoféra urobili sudcu, preboha, zo šoféra. Ja nechcem, nemám nič proti šoférom, ale jak môže byť Harabinov, Harabinov a ešte Harabin bol minister, to bol váš svet, preto to Slovensko aj ten podnikateľský svet vyzerá, ako vyzerá, preto tu sedím, preto pozorne počúvam, a preto budem chcieť vystúpiť. Je to enormne dôležité, aby spravodlivosť fungovala v tejto krajine. (Potlesk.)
22. schôdza NR SR - 2.deň - B. popoludni
Dátum: 2024-10-23
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

137. Ďakujem pekne. Ďakujem pekne kolegovi, že spomenul, mňa to v tej, v tom momente nenapadlo, ale naozaj to, čo som pocitovo cítil, tak faktograficky doložil pán Dostál, že neskákal tu jak čertík z krabičky Robert Fico, keď mu poodchádzali z HLAS-u, že chce ich poodvolávať. Predpokladám, že by si vtedajšia koalícia veľmi vychutnala, hej, tú kuca-pacu, ktorá by nastala, keby ich odvolávali z tých jednotlivých výborov, veľkoryso mávol nad tým rukou a ide sa ďalej, a dokonca teraz sú v koalícii. Naozaj je to veľká škola pre nás pre všetkých mať tú schopnosť toho vrtuľníka trošku sa pozrieť na to širšie. Rozmýšľam, že ako to vyriešiť alebo nevyriešiť, toto uznesenie nemá šancu prejsť bez toho, aby zahlasovala za to koalícia. Koalícia sa bude trhať, aby za to zahlasovala, dokonca tam už si dajú aj vlastný pozmeňovák. Otázka je, že kto sa na to, pardon za výraz, ulakomí. Ono je už neskoro, my už ani nevieme do toho dať nejaký pozmeňovák, lebo možno by to stálo za to dať pozmeňovák, tak dobre, tak keď už teda, tak spravte 8:7, to, čo tiež tu bolo naznačené, hej, že nech v tom danom výbore zvýši, o jeden menej, tak buďte veľkorysí, koalícia nech povolí mať opozícii o jedného viac. Hej, že to by bola tá skúška správnosti pre danú chvíľu. Je tam veľa variácií, mohla byť aj, vy ste, kolegovia z KDH, mohli dať návrh, že výmenu, že zameniť, hej, vy teraz naozaj tvrdo, chladne odstavujete pani Holečkovú, že bude bez výboru, čo teda môže pôsobiť tak, ako to kolega Dostál nazval, nebolo jej ponúknuté že niečo, viete, že výmena, hej, lebo to by bola výmena, toto neni výmena, to je studené odstavenie, hej, to je... A to je, preto si dávajme pozor. Ja naozaj neviem, pre túto chvíľu ako jediné riešenie toho celého, ako sa to rozbabralo, ako to zle vyzerá, vyzerá to tak, že stiahnite to. Ďakujem pekne.
22. schôdza NR SR - 2.deň - B. popoludni
Dátum: 2024-10-23
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

129. Ďakujem pekne. Ja som teda pôvodne nechcel na pána Pročka, ja neviem, to by stálo možno za inú úvahu, ale, pani Turčanová, predsa len, mne je to ľúto, že naozaj veci môžu poznačiť tie osobné vzťahy a to mi vie byť ľúto a špeciálne teda pri Marošovi. Ale áno, ja som v tomto človek, ktorý sa snaží byť senzitívny a zarazila ma tá poznámka pána kolegu Maroša Čaučíka, lebo presne ho tak poznám ako slušného človeka, že trošku to vyznelo tak tvrdo. A to som si dovolil povedať, ja som ho zacitoval, tým asi chcel povedať, že sa teda názory menia a teda že dával to do súvisu, ale v tom kontexte celého tohto, že ako sme tu, sa snažíme byť a mali by sme byť, podľa mňa mali by sme byť aj citliví aj k ľuďom a tak, mi to prišlo také studené, také proste, tak preto som si len to dovolil povedať, ale tým nespochybňujem špeciálne v prípade Maroša Čaučíka jeho morálnu integritu a schopnosť byť diplomatom a slušným človekom. Ďakujem.
22. schôdza NR SR - 2.deň - B. popoludni
Dátum: 2024-10-23
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

100. Ďakujem veľmi pekne. Ja sa o trošku neskôr, ale dostávam sa do obrazu a žasnem teda, moje schopnosti to chápať, zdá sa, že to zatiaľ prekračuje. Čiže z toho, čo som zatiaľ počul, či tomu rozumiem správne. Pani Holečková súhlasí s tým, aby nebola v tom klube, a prečo ju odvolávame, keď súhlasí? Tak nech sa vzdá, nie? Ja neviem, či to umožňuje... Viete, že, neviem, mi tu nejakým spôsobom chýba, že sa prihlási, áno, že je to v poriadku. A prísne vzaté, viete, že a keď ju, myslím, že Ondrej Dostál to bude veľmi dobre hovoriť, že nemôžte poslanca len tak akože odvolať a nechať ho tak voľne loženého, hej, niekde pracovať by mal v nejakom klube. Čiže aká je reciprocita, že spravíte nejakú zámenu po dohode. Viete, príde mi to, kolegovia, prepáčte, také kádehácke, hej? Neni tu pani Holečková, rozprávate o tom, že ste sa s ňou niečo dohodli, odvolávate ju, tak ju neodvolávajte, keď ste sa na niečom dohodli, nevidím dôvod, prečo by ste sa mali odvolávať. A už keď som, keď som už začal a do týchto vôd som vošiel, ako ale hovorím, pripúšťam, že sa len oboznamujem s touto problematikou, tak namiesto tvrdého odmietnutia, že tohto sa my nebudeme zúčastňovať, som prekvapený z toho, že PS-ko tu dopĺňa nejaký pozmeňovací návrh. Akože prepáčte, neviem, ale mám pocit, že by sme mali dať veľký pozor, myslím, že sme sa už do temných vôd pustili pri pani Kolíkovej a naozaj, že ak KDH chce odvolať svoju bývalú poslankyňu prostredníctvom koalície, nech to urobí, ale nevidím najmenší dôvod, prečo by sme my, a dúfam, že SaS-ka teda, odo mňa teda naozaj nikto nemôže očakávať hlas, že toto budem podporovať. Ja tu nevidím pani Holečkovú, ktorá by hovorila, že je komfortná s tým, že nebude v tom výbore a je jej jedno, že nebude v žiadnom výbore. Ja ju tu nevidím.
22. schôdza NR SR - 2.deň - B. popoludni
Dátum: 2024-10-23
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

62. Ďakujem pekne za reakciu. V zásade áno. Rozmýšľam, že či to má ešte zmysel ešte raz povedať, že to riziko, ktoré identifikujem, je aj v tom, že viete, tak sa nám možno na prvý pohľad nezdá a dnes som to len povedal preto, lebo mám pocit, že tam niekde v diskusii v takej protiargumentácii zo strany, myslím, pána Danka zaznelo, že treba im za to zaplatiť, že tam sú. Môže to byť dvojsečné, hej, lebo tí, čo to berú ako statusovú vec, tým nepotrebujete zaplatiť, tí, čo to berú ako príjem, tak je to nebezpečné, že prestanú rozhodovať v záujme toho športu, ale začnú to brať ako príjem a začnú sa podľa toho správať, hej, lebo dostanú podklady na rozhodnutia, ako ste vraveli, že ide to veľmi rýchlo, je to pripravené, nalinajkované, očakáva sa len, že sa zjedia chlebíčky a zahlasuje a tí ľudia si povedia, no za tie 2 200 to tu kľudne odhlasujem, a môže to byť aj nejaká čara-bara, ja neviem, kde, čo nebude mať zmysel. Čiže to je to riziko, ktoré ja si myslím, že treba pomenovať. Ďakujem.
22. schôdza NR SR - 2.deň - A. dopoludnia
Dátum: 2024-10-23
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

56. Ďakujem pekne. Rozmýšľam, že ďakujem kolegom teda za faktické a budem sa venovať pánovi Muňkovi, lebo, teda novému členovi poslaneckého klubu SNS, ktorý spomenul vo svojom príspevku, a to je vlastne celý ten princíp toho, že vytvárate tu nejakú chiméru niečoho, na čo ešte stále niekto, žiaľ, skočí. Že vy ste v svojom príspevku spomenuli nejaký tunel Podbanské – Zakopané. Prepánakráľa, však my neviem dostavať Višňové, my nevieme spojiť Košice s Bratislavou, ale vy už tu predávate nejaký tunel popod Tatry do Zakopaného. A toto je presne to, že vy ešte budete hľadať tie ovečky, tie obete, tých ľudí naivných, prostoduchých, sancta simplicitas v tom, že prostoduchých v tom, že a čo keby náhodou, však oni to možno urobia, ak im to niekto nepokazí. A je to dosť zvrátená technika získavania pozornosti a moci a hlasov, hej, že ľuďom podsúvate, že čo vlastne viete. Takže ak náhodou zachytil niekto v tej reči, že bude sa tu, že sa tu uvažuje o nejakom tuneli Podbanské – Zakopané, tak, prosím vás, berte to len ako folklór k tomu, že potrebujú zaujať, prebiť niečo. Oni nevedia dostavať Višňové. Naozaj na hanbu celému svetu! Celému svetu sme na hanbu, sme jediná krajina v Európe, ktorá nemá prepojené diaľnicou dva najväčšie mestá. To je smutná vizitka, kto a ako nám vládol a koľko z toho ste vládli vy smerohlasáci. Takže to je celý ten, celý ten váš úspech. Takže neviem, o akom tuneli vy chcete rozprávať.
35. schôdza NR SR - 5.deň - B. popoludní
Dátum: 2025-06-03
Poslanec: Horecký, Ján (KDH)
Druh vystúpenia: Vystúpenie s faktickou poznámkou

36. Ďakujem za slovo, pán predsedajúci. Chcem vyhlásiť i touto formou ako v reakcii na pani Kalmárovú stanovisko KDH, hoci je to formou faktickej. Jednoducho to je tak závažná téma predčasné ukončovanie povinnej školskej dochádzky, absencie, diskultúra, znevažovanie hodnoty vzdelávania a postoj verejnosti, ktorý sa odzrkadľuje aj pri, žiaľ, časti rodičov, žiaľ, aj časti verejnosti ku vzdelávaniu, podceňovanie úlohy škôl, to sú všetko veci, ktoré sú potrebné riešiť naskrz politické spektrum a nikdy to nepôjde rýchlo a krátko. Tak naozaj to nie téma, ktorá by mohla byť riešená v skrátenom legislatívnom konaní. Myslím si, že každý zákon, ktorý tu úprimne niekto predkladá, ale úprimne, nie tak, aby sa prezentoval, aby si urobil nejaké lajky, nejaký výstup na sociálnych sieťach, tak každý predkladateľ zákona, ktorý myslí vážne, tak by chcel, aby už účinkoval. Vždy sa nájdu dôvody, prečo chceme, aby to nastalo už. Ale už som to dnes raz v tejto sále hovoril, my sme prví, ktorí musíme rešpektovať princípy právneho štátu. Je rokovací poriadok Národnej rady Slovenskej republiky a toto skrátené legislatívne konanie sa neopiera o žiaden z explicitne uvedených dôvodov pre SLK. Ďakujem.
35. schôdza NR SR - 5.deň - B. popoludní
Dátum: 2025-06-03
Poslanec: Horecký, Ján (KDH)
Druh vystúpenia: Vystúpenie s faktickou poznámkou

24. Ďakujem za váš príspevok, pani kolegyňa Puškárová. Chcem apelovať na pána ministra. Pán minister, prosím vás, urobte všetko preto, aby ten úmysel aj týmto, aj touto cestou, aj týmto spôsobom valorizovať platy učiteľov a zamestnancov v školách a školských zariadeniach nedochádzalo k diskriminácii. Znovu vám chcem, vás chcem upozorniť aj klásť na srdce a do pozornosti, že na cirkevných školách sa, a školských zariadeniach sa nevyberá klasické školné. A sú aj súkromné školy a školské zariadenia, ktorí nie sú nejakým biznis modelom a tiež robia veľmi dobrú prácu vo verejnom záujme a mnohí bez školného. A teda budem sa držať toho, čo poznám lepšie, prostredia cirkevných škôl, títo sa vo väčšine starajú ešte o cudzí majetok, majetok, ktorý je buď majetok obce alebo štátu, platia nájomné, platia za to, že sa môžu starať o cudzí majetok a môžu poskytovať verejnú službu, majú skutočne menej peňazí na odmenu a prevádzku, musia žiť skromnejšie a robiť tú istú prácu, plniť ten istý štátny vzdelávací program ako je to v prípade základných umeleckých škôl. Nedopusťte, aby títo ľudia, ktorí žijú v náročnejších, tvrdších podmienkach, robia tú istú kvalitnú prácu, boli diskriminačne vyňatí z tejto valorizácie, z tohto príspevku. Prosím vás, aby ste urobili všetko pre to, pre dohodu so samosprávami, aby tie peniaze boli doručené samosprávam a odtiaľ aby išli tam, kam patria, spravodlivo každému zamestnancovi tak, ako ste sa o tom uzniesli na vláde. Ďakujem.
35. schôdza NR SR - 5.deň - B. popoludní
Dátum: 2025-06-03
Poslanec: Horecký, Ján (KDH)
Druh vystúpenia: Vystúpenie s faktickou poznámkou

18. Pani kolegyňa, pán kolega, ďakujem za vaše reakcie. Len stručne. Teší ma, keď tu zaznieva dialóg a keď dokážeme vidieť, že i správny úmysel sa nie vždy deje správnym spôsobom. A ja upozorňujem na to riziko, že aby sme sa na vrchole štátu, čo máme byť vzorom zodpovednosti a principiálnosti, neuchyľovali k nejakému, nechcem to nazvať kreatívnemu účtovníctvu, ale k ohýbaniu paragrafov. Ako je to nebezpečná vec, ktorá zle inšpiruje ľudí v tejto krajine a ktorá by nás mala skôr viesť k tomu, že poďme riešiť veci principiálne a nie symptomaticky. Dúfam, že sa nám to bude v budúcnosti dariť lepšie. Ďakujem.
35. schôdza NR SR - 1.deň - B. popoludní
Dátum: 2025-05-27
Poslanec: Horecký, Ján (KDH)
Druh vystúpenia: Vystúpenie s faktickou poznámkou

53. Ďakujem za slovo, pán predsedajúci. Pani kolegyňa, ďakujem ti za tvoje vecné a veľmi trefné vystúpenie. Dovolím si komentovať jednu bolesť, ktorú na Slovensku máme, a to je neprehľadnosť, usmernicovanosť, konflikty medzi zákonmi, konflikty medzi kompetenciami, nejednoznačné rozdelenie zodpovednosti a kompetencií. Je to len faktická na vystúpenie kolegyne, čiže nemôžem to ďalej rozvíjať, ale každý, kto má skúsenosť so štátnou správou alebo verejnou správou či i samosprávou, tak vie, že toto, čo som povedal, je platné vo všetkých rezortoch prakticky. No ja rozumiem tomu úmyslu posilniť zložky, ktoré potrebujeme mobilizovať pri rôznych situáciách, ale v súlade s vystúpením Andrey Turčanovej chcem upozorniť na dve vážne negatíva. To prvé som už spomenul, súvisí to tentokrát s priamym, nejednoznačným rozdelením kompetencií a zodpovednosti riadenia pri dvoch rezortoch, ministerstvo vnútra a ministerstvo obrany, pri žandároch a polícii jednoducho. Druhá vec je, že predkladáte, pán minister, využívam vašu prítomnosť, tento vládny návrh zákona vo chvíli, kedy ako člen vlády konsolidujete verejné financie, a preto sa prihováram skôr za to, aby sme dali prednosť kvalite pred kvantitou. Podľa mňa nepotrebujeme ďalšiu zložku, ktorú potrebujeme vybaviť po všetkých stránkach logisticky, materiálne tak, aby dopĺňala funkčnosť systému, ktorý už na Slovensku máme. To znamená, že radšej by som tie peniaze efektívnejšie investoval v rezorte ministerstva vnútra. Ďakujem za pozornosť.
33. schôdza NR SR - 15.deň - B. popoludní
Dátum: 2025-04-16
Poslanec: Horecký, Ján (KDH)
Druh vystúpenia: Vystúpenie s faktickou poznámkou

106. Ďakujem ti pekne, pán kolega Marián Čaučík, za to, že si aj nastavil zrkadlo v, tomu amatérsky pripravenému škodlivému zákonu, keď si ukázal aj súvis s zákonmi ústavnými, s medzinárodnými zmluvami a medzinárodnými normami. Medzitým si poukázal aj na zúženie a oslabenie práva zhromažďovať sa. Mne to veľmi silne spolu s tým naratívom kolegov z koalície pripomenulo rétoriku z, prepáčte, ale naozaj 50. rokov, kedy na 40 rokov sloveso spolčovať sa nadobudlo negatívnu konotáciu. Spolky v tom čase boli vnímané ako niečo protištátne, ako nejaký živel, s ktorým sa treba vysporiadať, namiesto toho, aby sme v demokratickej slobodnej spoločnosti videli, že toto je príspevok občianskej zodpovednosti prevzatia svojho podielu za budovanie kvality života v krajine. Tak ďakujem ti za akcent aj na túto tému. Zároveň vnímam aj z tvojej reči, ale aj z iných vystúpení, že nikto z opozície nespochybňuje legitímne právo koalície jednoducho priniesť tému či lobingu, ale to sa, samozrejme, nemôže týkať výlučne mimovládok a už, neziskových organizácií, ale úplne inej právnej a kvalitne pripravenej normy, a taktiež priniesť tému transparentnosti alebo nejakej úpravy podmienok, v ktorých fungujú tieto mimovládne a neziskové organizácie. A tu by som skôr čakal, že im pomôžeme, lebo to, čo ony robia, je lacnejšie, ako keby to robil štát, a musí to byť naprieč politickým spektrom a spolu s nimi.
33. schôdza NR SR - 14.deň - B. popoludní
Dátum: 2025-04-15
Poslanec: Horecký, Ján (KDH)
Druh vystúpenia: Vystúpenie s faktickou poznámkou

211. Ďakujem. Pani kolegyňa, ak sa pozorne počúvame, hovorili ste aj vy znovu o strachu, máte rovnakú rétoriku. Ja som vám čítal desiatky organizácií, ktoré rozhodne nemajú strach, majú odvahu čeliť aj tým najťažším životným situáciám. Kto môže mať strach, sú tieto malé OZ-ka, ktoré nemajú zamestnancov, aby čelili tejto zbytočnej byrokracii, a my nemáme čas.
33. schôdza NR SR - 13.deň - A. dopoludnia
Dátum: 2025-04-14
Poslanec: Horecký, Ján (KDH)
Druh vystúpenia: Vystúpenie s faktickou poznámkou

56. Ďakujem za slovo. Ďakujem, páni, za kvalitne predložený, prednesený návrh nášho zákona. Chcel by som zdôrazniť jeho spoločenský dopad, myslím teraz negatívny dopad hazardu a zároveň reklamy naň a pozitívny dopad obmedzenia reklamy a dostupnosti z našej dielne. Skutočne jedným z najsilnejších faktorov ochrany mladých detí a mládeže pred patosociologickými javmi, medzi ktoré určite závislosť na hazarde patrí, je dostupnosť. My nedokážeme súperiť v školách vo výchove, vo vzdelávaní s mocným svetom. Môže pani učiteľka, môže rodič naliehať, môže presviedčať, ukazovať fakty, ak život ide inakade, ak v blízkosti školy sú veľkolepé, perfektne profesionálmi nastavené reklamy, domy alebo zariadenia s hazardom, tak deti si pomyslia svoje. Podobne ako pri iných veciach, ich veľmi láka všetko, čo má značku 18+. Práve v tomto veku sa totiž tá závislosť na hazarde psychická buduje najviac. Na Slovensku máme v súčasnosti zhruba 150 ľudí hospitalizovaných, niekoľko tisíc ľudí závislých na hazarde. Rozbité rodiny sú za nimi, nefunkčné rodiny a opustené deti. Deti, ktoré hľadajú skratky v svete, ktorý cez reklamu ponúka nie dlhú trať, nie poctivú dlhú cestu, ale rýchlo, hneď a teraz a starosti si budeš robiť potom – s týmto sa veľmi súperiť nedá. Nedá sa to zo sveta vygumovať, ale musíme maximálne chrániť deti a mládež pred takouto patosociológiou. Ďakujem za návrh.
33. schôdza NR SR - 9.deň - B. popoludní
Dátum: 2025-04-08
Poslanec: Horecký, Ján (KDH)
Druh vystúpenia: Vystúpenie s faktickou poznámkou

83. Ďakujem. Ďakujem, pán kolega Rasťo Krátky, tiež ma zaujali tie čísla ohľadne počtu zákonov, ktoré prešli v skrátenom legislatívnom konaní cez Národnú radu. Naozaj nechcem byť pejoratívny a znižovať úroveň diskusie, ale potom už môžeme nazvať náš systém nie parlamentnou demokraciou, ale, neurazte sa, potrubnou demokraciou, pretože Národná rada sa premieňa len na akési potrubie, cez ktoré si doručí vláda zákon, aký chce. Naozaj v skrátenom legislatívnom konaní riešime niečo, čo je na výsosť odborná otázka, kde kvitujem to, že ste komunikovali s DSS-kami, počul som aj to vyjadrenie v médiách včera, ale takéto veci predsa nemôžete riešiť tak, jak to už bolo dnes spomenuté, pomaly dekrétmi. Viete, keď ste chceli niečo riešiť v skrátenom legislatívnom konaní, tak ste mohli transakčnú daň, na ktorú sme vás prosili, upozorňovali, navrhovali, stiahnite ju, kým je čas, lebo tam tá naliehavosť časová bola naozaj. Aj preto sme z dielne KDH priniesli ústavný návrh zákona, ohlasovali sme svoje priority, ktoré majú posilniť právne princípy na Slovensku, a zaradili sme tam aj tú kompetenciu Ústavného súdu, ktorý má kontrolovať, lebo očividne aj my poslanci musíme byť pod nejakou kontrolou, či ten legislatívny proces je v súlade s ústavou. Ďakujem.